กองทุนมั่งคั่ง
ช่วงนี้จะได้ยินคำว่า กองทุนความมั่งคั่งแห่งชาติ หรือ Sovereign Wealth Fund ถี่ขึ้น เพราะเป็นหนึ่งในการบริหารจัดการสินทรัพย์ของประเทศ โดยรัฐบาลมีแนวคิดอยากนำเอาทุนสำรองทางการระหว่างประเทศ ที่อยู่ในการดูแลของธนาคารแห่งประเทศไทย (ธปท.) มาลงทุนให้ได้ดอกผลงอกเงย ที่เป็นประโยชน์ในการพัฒนาระบบเศรษฐกิจของประเทศในระยะยาว
29 พ.ค. 2556

ช่วงนี้จะได้ยินคำว่า กองทุนความมั่งคั่งแห่งชาติ หรือ Sovereign Wealth Fund ถี่ขึ้น เพราะเป็นหนึ่งในการบริหารจัดการสินทรัพย์ของประเทศ โดยรัฐบาลมีแนวคิดอยากนำเอาทุนสำรองทางการระหว่างประเทศ ที่อยู่ในการดูแลของธนาคารแห่งประเทศไทย (ธปท.) มาลงทุนให้ได้ดอกผลงอกเงย ที่เป็นประโยชน์ในการพัฒนาระบบเศรษฐกิจของประเทศในระยะยาว
กองทุนมั่งคั่งนี้ แบ่งได้เป็น 2 ประเภท คือ 1.Commodity Funds จัดตั้งโดยมีแหล่งเงินจากการส่งออกสินค้าโภคภัณฑ์ ซึ่งส่วนใหญ่คือน้ำมันและก๊าซธรรมชาติ โดยรายได้ส่วนใหญ่มาจากการจัดเก็บภาษีรายได้ผ่านทางรัฐวิสาหกิจ ซึ่งอยู่ในรูปของเงินตราต่างประเทศ
2.NonCommodity Funds จัดตั้งโดยนำสินทรัพย์เงินตราต่างประเทศที่เป็นส่วนประกอบของทุนสำรองระหว่างประเทศแยกออกมาบริหารจัดการในรูปกองทุน 
สำหรับไทย รัฐบาลต้องการตั้งกองทุนนี้เพื่อเพิ่มผลตอบแทนจากการนำสินทรัพย์ไปลงทุนเพื่อพัฒนาศักยภาพของระบบเศรษฐกิจ